
Kysymys Stalinista on merkitykseltään maailmanlaajuinen. 
Se on herättänyt keskustelua kaikkien luokkien keskuudessa jo- 
kaisessa maassa, siitä keskustellaan tänään paljon eri luokkien ja 
niiden poliittisten puolueiden ja ryhmien omaksuttua siitä eri kä- 
sityksiä. Todennäköisesti tässä kysymyksessä ei voida päästä lo- 
pulliseen ratkaisuun tämän vuosisadan aikana. Todellinen yksi- 
mielisyys vallitsee kuitenkin kansainvälisen työväenluokan ja 
vallankumouksellisten kansojen enemmistön keskuudessa, jotka 
paheksuvat Stalinin täydellistä kieltämistä ja vaalivat yhä enem- 
män hänen muistoaan. Tämä pitää paikkansa myös Neuvostolii- 
ton suhteen. Väittelymme NKP:n johtajien kanssa on väittelyä 
yhden poliittisen ryhmän kanssa. Toivomme saavamme heidät 
vakuuttuneiksi vallankumouksen asian edistämiseksi. Se on tar- 
koituksemme kirjoittaessamme tämän artikkelin. 


Kiinan kommunistinen puolue on aina ollut sitä mieltä, että 
toveri Hrustshev oli väärässä kieltäessään Stalinin täydellisesti 
”henkilökulttia vastaan käytävän taistelun” verukkeella ja että 
hänellä oli muita vaikuttimia tehdessään niin. 


KKP:n keskuskomitea huomautti kirjeessään kesäkuun 14. 
päivänä, että ”taistelu henkilökulttia vastaan” rikkoo täysin Le- 
ninin opetukset johtajien, puolueen, luokan ja joukkojen keski- 
näisistä suhteista ja horjuttaa kommunistista periaatetta demo- 
kraattisesta sentralismista. 


NKP:n keskuskomitean avoimessa kirjeessä vältetään vastaa- 
masta millään lailla meidän periaatteellisiin argumentteihimme. 
Siinä leimataan sen sijaan kiinalaiset kommunistit ”henkilökul- 
tin puolustajiksi ja Stalinin virheellisten aatteiden kaupusteli- 
joiksi”. 

Taistellessaan menshevikkejä vastaan Lenin sanoi: ”Se ei ole 
kiistelemistä, vaan sättimistä, kun ei vastata vastustajan periaat- 
teelliseen väitteeseen, vaan leimataan hänet yksinomaan ”intoi- 
lijaksi?.?! NKP:n keskuskomitean avoimessa kirjeessään omak- 
suma asenne on täsmälleen samanlainen kuin menshevikkien 
asenne. 


Vaikka avoimessa kirjeessä turvaudutaankin herjaukseen 
väittelyn sijasta, me puolustaudumme mieluummin vastaamalla 
siihen periaatteellisin argumentein ja varsin monin tosiasioin. 


Suuri Neuvostoliitto oli ensimmäinen maa, jossa toteutui pro- 
letariaatin diktatuuri. Puolueen ja hallituksen ensimmäinen joh- 
taja tässä valtiossa oli Lenin ja hänen kuolemansa jälkeen Stalin. 


Leninin kuoleman jälkeen Stalinista tuli ei vain Neuvostolii- 
ton kommunistisen puolueen ja hallituksen johtaja, vaan myös 
kansainvälisen kommunistisen liikkeen tunnustettu johtaja. 


Vasta 46 vuotta on kulunut siitä, kun ensimmäinen sosialisti- 
nen valtio syntyi Lokakuun vallankumouksen myötä. Tästä 
ajasta lähes 30 vuotta Stalin oli tämän valtion johtaja. Olipa sit- 
ten kysymys proletariaatin diktatuurin historiasta tai kansainvä- 
lisen kommunistisen liikkeen historiasta, niin Stalinin toimin- 
nalla on siinä erittäin tärkeä asema. 


KKP on ollut johdonmukaisesti sitä mieltä, että kysymys 
siitä, miten Stalinia arvioidaan ja miten häneen asennoidutaan ei 
ole pelkästään Stalinin arviointia koskeva kysymys. Tärkeintä 
on se, miten arvioidaan proletariaatin diktatuurin ja kansainväli- 
sen kommunistisen liikkeen kokemukset Leninin kuoleman jäl- 
keen. 


Toveri Hrustshev kielsi täydellisesti Stalinin NKP:n 20. edus- 
tajakokouksessa. Hän ei neuvotellut etukäteen veljespuolueiden 
kanssa tästä periaatteellisesta kysymyksestä, joka koskee koko 
kansainvälistä kommunistista liikettä ja yritti jälkeen päin pakot- 
taa ne hyväksymään tapahtuneen tosiasian. Jokaista, joka tekee 
Stalinista NKP:n johdon arvioinnista poikkeavan arvion syyte- 
tään ”henkilökultin puolustamisesta” sekä ”sekaantumisesta” 
NKP:n sisäisiin asioihin. Mutta kukaan ei voi kieltää proletari- 
aatin diktatuurin historiallisten kokemusten kansainvälistä mer- 
kitystä tai sitä historiallista tosiasiaa, että Stalin oli kansainväli- 
sen kommunistisen liikkeen johtaja. Siksi kukaan ei voi kieltää, 
että Stalinin arviointi on koko kansainvälistä kommunistista lii- 
kettä koskeva tärkeä periaatteellinen kysymys. Millä perusteella 
NKP:n johtajat sitten kieltävät muita veljespuolueita tekemästä 
konkreettista erittelyä ja arviointia Stalinista? 


Kiinan kommunistinen puolue on koko ajan vaatinut perin- 
pohjaisen objektiivisen ja tieteellisen erittelyn tekemistä Stalinin 
ansioista, hyvistä ja huonoista puolista historiallisen materialis- 
min pohjalta. KKP on vaatinut että historiaa on kerrottava totuu- 
denmukaisesti ja vastustanut Stalinin kieltämistä subjektiivi- 
sesti, karkeasti ja jyrkästi. Tällainen kieltäminen oli mahdollinen 
vain muuttelemalla ja vääristelemällä historiaa, ts. historiallisen 
idealismin avulla. 


Kiinan kommunistinen puolue on johdonmukaisesti ollut sitä 
mieltä, että Stalin todella teki virheitä, joilla oli ideologiset sa- 


moin kuin yhteiskunnalliset ja historialliset juurensa. On välttä- 
mätöntä arvostella Stalinin tosiasiallisesti tekemiä virheitä (on 
myös paljon sellaisia virheitä, jotka on perusteettomasti luettu 
hänen syykseen) ja tehdä se oikealta kannalta ja oikein menetel- 
min. Mutta olemme johdonmukaisesti vastustaneet väärältä kan- 
nalta ja väärin menetelmin suoritettua Stalinin arvostelua. 


Stalin taisteli tsarismia vastaan ja teki tunnetuksi marxismia 
Leninin elinaikana. Tultuaan Leninin johtaman bolshevikkipuo- 
lueen keskuskomitean jäseneksi hän osallistui taisteluun, joka 
valmisteli tietä vuoden 1917 vallankumoukselle. Lokakuun val- 
lankumouksen jälkeen hän taisteli vallankumouksen hedelmien 
puolustamiseksi. 


Stalin johti Leninin kuoleman jälkeen NKP:ta ja neuvosto- 
kansaa päättäväisessä taistelussa sekä kotimaisia että ulkopuoli- 
sia vihamiehiä vastaan ja puolusti ja lujitti maailman ensim- 
mäistä sosialistista valtiota. 


Stalinin johdolla NKP ja neuvostokansa lujittivat sosialistista 
teollisuutta ja kollektiivista maataloutta. Stalinin johdolla neu- 
vostokansa saavutti suuria voittoja sosialistisessa rakennus- 
työssä. 

Stalinin johdolla NKP, neuvostokansa ja neuvostoarmeija 
saavuttivat suuren voiton vaikeassa ja katkerassa sodassa fasis- 
mia vastaan. 


Stalin puolusti ja kehitti marxismi-leninismiä taistelussa eri- 
laisia opportunismin muotoja vastaan, trotskilaisia, zinovjevilai- 
sia, buharinilaisia ja muita porvariston asiamiehiä vastaan. 


Stalin antoi korvaamattoman panoksensa kansainvälisen 
kommunistisen liikkeen hyväksi lukuisin teoreettisin kirjoituk- 
sin, jotka ovat kuolemattomia marxilais-leniniläisiä teoksia. 


Stalinin johdolla neuvostopuolue ja -kansa noudattivat ulko- 
politiikkaa, joka oli kokonaisuudessaan proletaarisen internatio- 
nalismin mukaista, ja suureksi avuksi kaikkien kansojen — 
myös Kiinan kansan — vallankumoukselliselle taistelulle. 


Stalin kulki historian kehityksen eturivissä johtaen taistelua 
ja oli imperialistien ja kaikkien taantumuksellisten leppymätön 
vihollinen. 


Stalinin toiminta oli läheisesti yhteydessä suuren NKP:n ja 
suuren neuvostokansan taistelujen kanssa eikä sitä voi erottaa 
koko maailman kansojen vallankumouksellisista taisteluista. 


Stalinin elämä oli suuren marxilais-leniniläisen, suuren pro- 
letaarisen vallankumouksellisen elämä. 


Stalinin teot neuvostokansan ja kansainvälisen kommunisti- 
sen liikkeen hyväksi ovat ansiokkaat. Mutta samalla Stalin, suuri 
marxilais-leniniläinen ja proletaarinen vallankumouksellinen, 
teki myös eräitä virheitä. Jotkut virheet olivat periaatteellisia ja 
jotkut käytännön työn kuluessa tehtyjä. Jotkut virheet olisi voitu 
välttää, toiset taas olivat tuskin vältettävissä aikana, jolloin pro- 
letariaatin diktatuurilla ei ollut mitään aikaisempia käytännön 
kokemuksia ohjenuoranaan. 


Ajattelutavassaan Stalin poikkesi eräissä kysymyksissä dia- 
lektisesta materialismista ja lankesi metafysiikkaan ja subjekti- 
vismiin. Tämän vuoksi hän joutui joskus erilleen todellisuudesta 
ja joukoista. Kun käytiin taistelua sekä puolueen sisä- että ulko- 
puolella Stalin ei tietyissä tapauksissa ja tietyissä kysymyksissä 
osannut erottaa toisistaan ristiriitojen kahta laatua, jotka ovat 
luonteeltaan erilaisia: ristiriidat meidän ja vihollisen välillä sekä 
ristiriidat kansan keskuudessa. Hän ei myöskään osannut aina 
erottaa erilaisia menetelmiä niiden ratkaisemiseksi. Stalinin joh- 
tamassa työssä vastavallankumouksen nujertamiseksi monia 
vastavallankumouksellisia rangaistiin asianmukaisesti. 


Samaan aikaan tuomittiin kuitenkin väärin myös aivan viat- 
tomia ihmisiä. Kun toimintaa vastavallankumouksellisten nujer- 
tamiseksi voimistettiin vuosina 1937 ja 1938, tehtiin virheitä. 
Puolueen ja hallituksen organisaatiota koskevassa kysymyk- 
sessä Stalin ei soveltanut täydellisesti proletaarista demokraat- 
tista sentralismia ja rikkoi sitä jossakin määrin. Hän teki joitakin 
virheitä hoitaessaan suhteita veljespuolueisiin ja -maihin ja antoi 
joitakin huonoja neuvoja kansainväliselle kommunistiselle liik- 
keelle. Nämä virheet aiheuttivat eräitä menetyksiä Neuvostolii- 
tolle ja kansainväliselle kommunistiselle liikkeelle. 


Stalinin ansiot ja virheet ovat kysymyksiä, jotka kuuluvat his- 
torialliseen ja objektiiviseen todellisuuteen. Niiden erittely 
osoittaa, että hänen ansionsa olivat painavampia kuin hänen 
puutteensa. Hän oli pääasiassa oikeassa ja hänen virheensä oli- 
vat toissijaisia. Kun tehdään yhteenvetoa Stalinin ajattelusta ja 
työstä, jokainen rehellinen historiaa kunnioittava kommunisti 
ottaa varmasti ensin huomioon Stalinin pääasialliset puolet. Kun 
arvioidaan Stalinin tekemiä virheitä ja päästään oikeaan selvyy- 
teen niiden suhteen, ei saa unohtaa, mikä Stalinin elämässä oli 
ensisijaista. Ensisijaista oli marxismi-leninismi, jota hän puo- 
lusti ja kehitti. 


Olisi hyödyllistä pitää Stalinin tekemiä virheitä (jotka olivat 
vain toissijaisia) historiallisina opetuksina. Näin Neuvostoliiton 
ja muiden maiden kommunistit voisivat pitää niitä varoittavina 
esimerkkeinä ja välttyä samojen virheiden toistamiselta ja tehdä 
vähemmän virheitä. Sekä myönteiset että kielteiset esimerkit 
ovat hyödyksi kaikille kommunisteille, mikäli ne osataan ottaa 
varteen oikealla tavalla ja mikäli ne noudattavat historiallista to- 
tuutta eivätkä vääristele sitä. 


Lenin huomautti useaan kertaan, että marxilaiset erosivat täy- 
sin II Internationaalin revisionisteista siinä tavassa, jolla he suh- 
tautuivat Bebelin ja Rosa Luxemburgin kaltaisiin ihmisiin, jotka 


kaikista virheistään huolimatta olivat suuria proletaarisia vallan- 
kumouksellisia. Marxilaiset eivät pyrkineet peittelemään tällais- 
ten ihmisten virheitä, vaan oppivat tällaisten esimerkkien kautta 
”välttämään niitä ja vastaamaan vallankumouksellisen marxilai- 
suuden tiukimpia vaatimuksia”.? Revisionistit puolestaan nosti- 
vat valtavan metelin Bebelin ja Rosa Luxemburgin virheistä. 
Revisionisteja ivaten Lenin lainasi tässä yhteydessä erästä venä- 
läistä eläinsatua. ”Kotkat voivat lentää matalammalla kuin ka- 
nat, mutta kanat eivät kykene koskaan kohoamaan kotkien kor- 
keudelle”.3 Bebel ja Rosa Luxemburg olivat ”suuria kommunis- 
teja” ja virheistään huolimatta he pysyivät kotkina, kun taas re- 
visionistit olivat parvi ”kanoja” ”työväenliikkeen takapihalla, 
lantatunkioitten keskellä”.* 


Bebelin ja Rosa Luxemburgin historiallinen rooli ei suinkaan 
ole verrattavissa Stalinin asemaan. Stalin oli proletariaatin dik- 
tatuurin ja kansainvälisen kommunistisen liikkeen suuri johtaja 
kokonaisen historiallisen aikakauden. Siksi häntä on arvioitava 
huolellisemmin. 


NKP:n johtajat ovat syyttäneet Kiinan kommunistista puolu- 
etta Stalinin ”puolustamisesta”. Aivan, me todellakin puolus- 
tamme Stalinia. Kun Hrustshev vääristelee historiaa ja kieltää 
täydellisesti Stalinin, niin luonnollisesti meidän väistämättö- 
mänä velvollisuutenamme on astua esiin ja puolustaa häntä kan- 
sainvälisen kommunistisen liikkeen etujen mukaisesti. 


Kun Kiinan kommunistinen puolue puolustaa Stalinia, se 
puolustaa hänen oikeita puoliaan. Se puolustaa Lokakuun val- 
lankumouksen myötä syntyneen ensimmäisen sosialistisen val- 
tion taistelun kunniakasta historiaa. Se puolustaa NKP:n taiste- 
lun kunniakasta historiaa. Se puolustaa kansainvälisen kommu- 
nistisen liikkeen arvovaltaa työtätekevän kansan keskuudessa 
kautta maailman. Lyhyesti sanoen se puolustaa marxismi-leni- 
nismin teoriaa ja käytäntöä. Näin eivät tee ainoastaan kiinalaiset 


kommunistit, vaan kaikki marxismi-leninismille omistautuneet 
kommunistit, kaikki järkkymättömät vallankumoukselliset ja 
kaikki oikeamieliset ihmiset ovat tehneet samoin. 


Stalinia puolustaessamme emme puolusta hänen virheitään. 
Kauan sitten kiinalaiset kommunistit saivat ensikäden kokemuk- 
sia eräistä hänen virheistään. Joidenkin KKP:ssa aika ajoin il- 
menneiden ”vasemmisto”- ja oikeisto-opportunististen linjojen 
syntyyn vaikuttaneet kansainväliset tekijät juonsivat juurensa 
joistakin Stalinin tekemistä virheistä. Kaksikymmentäluvun lo- 
pulta 40-luvun puoliväliin saakka kiinalaiset marxilais-leniniläi- 
set vastustivat Mao Tsetungin johdolla Stalinin virheistä johtu- 
neita vaikutuksia. He löivät asteittain ”vasemmisto”- ja oikeisto- 
opportunistiset virheelliset linjat ja johtivat lopulta Kiinan val- 
lankumouksen voittoon. 


Mutta koska eräät kiinalaiset toverit hyväksyivät ja sovelsivat 
joitakin Stalinin esittämistä virheellisistä ajatuksista, meidän kii- 
nalaisten oli kannettava siitä vastuu. Niinpä taistelussaan ”va- 
semmisto”- ja oikeisto-opportunismia vastaan puolueemme ar- 
vostelikin ainoastaan omia erehtyneitä tovereitaan. Se ei kos- 
kaan asettanut syytä Stalinin kannettavaksi. Arvostelumme tar- 
koituksena oli tehdä ero oikean ja väärän välillä, ottaa niistä asi- 
anmukaisesti oppia ja edistää vallankumousta. Me kehoitimme 
erehtyneitä tovereita oikaisemaan virheensä. Jos he eivät tehneet 
tätä, niin odotimme kunnes heidän oma käytännön kokemuk- 
sensa herätti heidät asteittain, paitsi silloin kun he ryhtyivät or- 
ganisoimaan salaisia ryhmiä luvattomaan ja hajoittavaan toimin- 
taan. Menetelmämme oli puolueen sisäisen kritiikin ja itsekritii- 
kin oikea menetelmä. Lähdimme yhtenäisyyden halusta ja pää- 
simme uuteen yhtenäisyyteen uudella pohjalla kritiikin ja taiste- 
lun avulla ja saavutimme hyviä tuloksia. Mielestämme nämä oli- 
vat kansan keskuudessa ilmeneviä ristiriitoja eikä vihollisemme 
ja meidän välisiä ristiriitoja. Sen vuoksi meidän oli käytettävä 


edellä mainittua menetelmää. 


Kuinka toveri Hrustshev ja NKP:n muut toverit ovat asennoi- 
tuneet Staliniin NKP:n 20. edustajakokouksen jälkeen? 


He eivät ole tehneet perusteellista historiallista ja tieteellistä 
arviota Stalinin elämästä ja työstä, vaan ovat kokonaan kieltä- 
neet hänet. He eivät ole tehneet mitään eroa oikean ja väärän 
välillä. He eivät ole kohdelleet Stalinia toverina, vaan viholli- 
sena. 


He eivät ole soveltaneet kritiikin ja itsekritiikin menetelmää 
tehdäkseen kokemuksista yhteenvedon, vaan syyttäneet Stalinia 
kaikista virheistä tai lukeneet hänen syykseen ”erehdykset”, 
joita he ovat mielivaltaisesti keksineet. 


He eivät ole esittäneet tosiseikkoja eivätkä selvittäneet asioita 
järkisyihin perustuen, vaan tehneet demagogisia henkilökohtai- 
sia hyökkäyksiä Stalinia vastaan hämätäkseen ihmisiä. 

Hrustshev on parjannut Stalinia ”murhaajaksi”, ”rikol- 
liseksi”, ”rosvoksi”, ”uhkapeluriksi”, ”Iivana Julman kal- 
taiseksi hirmuvaltiaaksi”, Venäjän historian suurimmaksi dik- 
taattoriksi”, ”houkaksi”*, ”idiootiksi”? jne. Kun meidän on 
pakko siteerata kaikkea tätä siivotonta, vulgääriä ja pahansuopaa 
kieltä, meillä on täysi syy pelätä sen likaavan kynämme ja pape- 
rimme. 


Hrustshev on parjannut Stalinia ”Venäjän historian suurim- 
maksi diktaattoriksi”. Eikö tämä merkitse, että neuvostokansa 
eli 30 pitkää vuotta ”Venäjän historian suurimman diktaattorin” 
tyrannisoimana eikä sosialistisessa järjestelmässä? Suuri neu- 
vostokansa ja maailman vallankumoukselliset kansat ovat täysin 
eri mieltä tästä parjauksesta! 


Hrustshev on parjannut Stalinia ”Iivana Julman kaltaiseksi 
hirmuvaltiaaksi”. Eikö tämä siis merkitse, että suuren NKP:n ja 


suuren neuvostokansan maailman kansoille yli 30 vuoden ajan 
antama kokemus ei ole ollutkaan kokemusta proletariaatin dik- 
tatuurista, vaan kokemusta elämästä feodaalisen ”hirmuvalti- 
aan” vallan alla? Suuri neuvostokansa, neuvostoliittolaiset kom- 
munistit ja koko maailman marxilais-leniniläiset ovat täysin eri 
mieltä tästä parjauksesta! 


Hrustshev on parjannut Stalinia ”rosvoksi”. Eikö tämä mer- 
kitse että maailman ensimmäistä sosialistista valtiota johti pit- 
kän aikaa ”rosvo”? Suuri neuvostokansa ja maailman marxilais- 
leniniläiset ovat täysin eri mieltä tästä parjauksesta! 


Hrustshev on parjannut Stalinia ”murhaajaksi”. Eikö tämä 
merkitse sitä, että kansainvälisellä kommunistisella liikkeellä oli 
vuosikymmeniä ”murhaaja” opettajanaan? Koko maailman 
kommunistit, myös neuvostoliittolaiset kommunistit, ovat täysin 
eri mieltä tästä parjauksesta! 


Hrustshev on parjannut Stalinia ”uhkapeluriksi”. Eikö tämä 
merkitse sitä, että vallankumouksellisilla kansoilla oli ”uhkape- 
luri? lipunkantajanaan imperialismin ja taantumuksen vastai- 
sissa taisteluissa? Maailman kaikki vallankumoukselliset kan- 
sat, myös neuvostokansa, ovat täysin eri mieltä tästä parjauk- 
sesta! 


Se, että Hrustshev parjaa Stalinia näin, on neuvostokansan 
karkeata solvaamista, NKP:n, neuvostoarmeijan, proletariaatin 
diktatuurin ja sosialistisen järjestelmän kansainvälisen kommu- 
nistisen liikkeen, koko maailman vallankumouksellisten kanso- 
jen ja marxismi-leninismin karkeata solvaamista. 


Mihin asemaan Hrustshev, joka osallistui puolueen ja valtion 
johtoon Stalinin kaudella, asettaa itsensä herjatessaan Stalinia 
suureen ääneen? ”Murhaajan” vai ”rosvon” rikoskumppaniksi? 
Vaiko samanlaiseksi ”houkaksi” tai ”idiootiksi”? 


Mitä eroa on Hrustshevin Staliniin kohdistamien herjausten 

ja imperialistien sekä eri maiden taantumuksellisten ja kommu- 
nismin luopioitten esittämien herjausten välillä? Miksi moinen 
syvä viha Stalinia kohtaan? Miksi hyökkäätte häntä vastaan kii- 
vaammin kuin vihollista vastaan? 


Herjatessaan Stalinia Hrustshev itse asiassa tuomitsee neu- 
vostojärjestelmän ja neuvostovaltion. Hän tekee sen vielä jyr- 
kemmin kuin Kautskyn, Trotskin, Titon ja Djilasin kaltaiset luo- 
piot. 

Ihmisten olisi lainattava seuraavaa kohtaa NKP:n keskusko- 
mitean avoimesta kirjeestä ja kysyttävä Hrustshevilta itseltään: 
”Kuinka he voivat sanoa sellaista suuren Leninin puolueesta, so- 
sialismin emämaasta, kansasta, joka ensimmäisenä maailmassa 
suoritti sosialistisen vallankumouksen, puolusti suuria saavutuk- 
siaan mitä katkerimmissa taisteluissa kansainvälistä imperialis- 
mia ja kotimaista vastavallankumousta vastaan ja suorittaa san- 
karuudella ja kiintymyksellä ihmetöitä kommunismin rakenta- 
misen puolesta täyttäen rehellisesti internationalistisen velvolli- 
suutensa maailman työtätekeviä kohtaan!” 


Kirjoituksessaan ”Sättimisen poliittisesta merkityksestä” Le- 
nin sanoi: ”Parjaus politiikassa peittää usein ideologisen sisällön 
täydellisen puuttumisen, avuttomuuden ja kyvyttömyyden, par- 
jaajan kiusallisen kyvyttömyyden”. Eikö asianlaita olekin juuri 
näin NKP:n johtajien suhteen, jotka tuntiessaan Stalinin haamun 
alati kummittelevan mielessään yrittävät peittää täydellisen pe- 
riaatteettomuutensa, avuttomuutensa ja kiusallisen kyvyttömyy- 
tensä parjaamalla Stalinia? 


Neuvostokansan suuri enemmistö paheksuu tällaista Stalinin 
parjaamista. He vaalivat yhä enemmän Stalinin muistoa. NKP:n 
johtajat ovat vakavalla tavalla eristäytyneet joukoista. He tunte- 
vat aina olevansa Stalinin haamun uhkaamia, mikä ilmaisee laa- 
jojen joukkojen suurta tyytymättömyyttä Stalinin täydellistä 


11 


kieltämistä kohtaan. Tähän mennessä Hrustshev ei ole uskalta- 
nut näyttää neuvostokansalle eikä muille sosialistiseen leiriin 
kuuluville kansoille salaista, Stalinin täydellisesti kieltävää se- 
lontekoa, jonka hän esitti NKP:n 20. edustajakokoukselle. Se on 
selonteko, joka ei siedä päivänvaloa, ja sen paljastuminen jou- 
koille olisi kohtalokasta revisionisteille. 


Frityisen merkillepantavaa on se, että NKP:n johtajat suhtau- 
tuvat Eisenhoweriin, Kennedyyn ja heidän kaltaisiinsa ”kunni- 
oituksella ja luottamuksella”.$ He parjaavat Stalinia ”Iivana Jul- 
man kaltaiseksi hirmuvaltiaaksi” ja Venäjän historian suurim- 
maksi diktaattoriksi”. Samalla he mairittelevat sekä Eisenhowe- 
ria että Kennedyä sanoen ”Amerikan kansan ehdottoman enem- 
mistön kannattavan” näitä.? He parjaavat Stalinia ”idiootiksi”, 
mutta ylistävät Eisenhoweria ja Kennedyä ”järkeviksi”! Toi- 
saalta he panettelevat ilkeämielisesti suurta marxisti-leninistiä, 
suurta proletaarista vallankumouksellista ja kansainvälisen 
kommunistisen liikkeen suurta johtajaa, ja toisaalta he ylistävät 
imperialismin päämiehiä. Onko mahdollista, että näiden ilmiöi- 
den välinen yhteys on pelkästään satunnainen eikä väistämätön 
seuraus marxismi-leninismin pettämisestä? 


Hrustshevin pitäisi muistaa, että Moskovassa tammikuussa 
1937 hän itse tuomitsi joukkokokouksessa aivan oikein ne, jotka 
olivat hyökänneet Stalinia vastaan. Hän sanoi: ”Nostaessaan kä- 
tensä toveri Stalinia vastaan he nostivat sen meitä kaikkia vas- 
taan! Nostaessaan kätensä toveri Stalinia vastaan he nostivat sen 
Marxin, Engelsin ja Leninin oppeja vastaan!” Hrustshev itse 
ylisti toistuvasti Stalinia ”suuren Leninin läheiseksi ystäväksi ja 
taistelutoveriksi”!", ”ihmiskunnan suurimmaksi neroksi, opetta- 
jaksi ja johtajaksi”! ja ”suureksi alati voitolliseksi marsal- 


kaksi”!?, ”kansan vilpittömäksi ystäväksi”! ja ”omaksi isäk- 


seen”! 

Kesäkuun 6. päivänä 1937, Moskovan 5. puoluekonferens- 
sissa Hrustshev julisti: 


Puolueemme on armottomasti murskaava kavalta- 
jien ja pettureiden joukon ja tuhoava kaikki trotskilais- 
oikeistolaiset jäännökset... Tämän takeena on keskus- 
komiteamme järkkymätön johto, johtajamme toveri 
Stalinin järkkymätön johto... Tulemme tuhoamaan vi- 
holliset täysin — viimeiseen mieheen — ja sirottamaan 
heidän tuhkansa tuuleen. 


Kesäkuun 8. päivänä 1938, Kievin maakunnan 4. puoluekon- 
ferenssissa Hrustshev julisti: 


”Jakirit, Baljitskit, Lubtshenkit, Zatonskit ja muut roskajouk- 
koon kuuluvat halusivat tuoda puolalaisia tilanherroja Ukrai- 
naan. He halusivat tuoda tänne saksalaisia fasisteja, tilanherroja 
ja kapitalisteja. Olemme tuhonneet huomattavan määrän vihol- 
lisiamme, mutta emme vielä kaikkia. Siksi on välttämätöntä olla 
varuillaan. Meidän on pidettävä vankasti mielessämme Stalinin 
sanat, että niin kauan kuin olemme kapitalistien saartamia, va- 
koilijoita ja sabotoijia salakuljetetaan maahamme.” 


Miksi Hrustshev, joka oli puolueen ja valtion johdossa Stali- 
nin kaudella ja joka tuki ja toteutti aktiivisesti vastavallanku- 
mouksellisten nujertamista, kieltää kaiken tuolloin tehdyn ja vie- 
rittää syyn kaikista virheistä vain Stalinin kannettavaksi pesten 
oman maineensa? 


Kun Stalin teki virheen hän pystyi arvostelemaan itseään. 
Hän oli esimerkiksi antanut joitakin huonoja neuvoja, jotka kos- 
kivat Kiinan vallankumousta. Kiinan vallankumouksen voiton 
jälkeen hän myönsi erehtyneensä. Stalin myönsi myös tehneensä 
eräitä virheitä puolueen rivien puhdistustyössä. Se käy ilmi hä- 
nen selonteostaan NKP(b):n 18. edustajakokoukselle v. 1939. 


13 


Mutta entä Hrustshev? Hän ei yksinkertaisesti tiedä, mitä itse- 
kritiikki on. Hän ei tee muuta kuin vierittää syyn muitten nis- 
koille ja vaatii itselleen kaiken kunnian. 


Fi ole ihme, että Hrustshev ryhtyi näihin toimenpiteisiin sa- 
moihin aikoihin kun nykyajan revisionismi alkoi nostaa päätään. 
Lenin arvosteli v. 1915 II Internationaalin revisionisteja marxis- 
min pettämisestä: ”Meidän aikanamme unhoitettujen sanojen, 
kadotettujen periaatteiden, nurinmenneiden maailmankatsomus- 
ten sekä syrjään työnnettyjen päätöslauselmien ja juhlallisten lu- 


pausten aikana sitä ei kannata ihmetellä”.!5 


Tapahtumain kulku NKP:n 20. edustajakokouksen jälkeen on 
osoittanut että NKP:n johdon suorittamalla Stalinin täydellisellä 
kieltämisellä on ollut äärimmäisen vakavia seurauksia. 


Se on tarjonnut imperialisteille ja kaikkien maiden taantu- 
muksellisille ylen määrin neuvostovastaista ja kommunismin 
vastaista aineistoa. Pian NKP:n 20. edustajakokouksen jälkeen 
imperialistit käyttivät hyväkseen Hrustshevin Stalinin vastaista 
selontekoa nostattaen maailmanlaajuisen mieltenkuohun Neu- 
vostoliittoa ja kommunismia vastaan. Imperialistit, kaikkien 
maiden taantumukselliset, Titon ryhmittymä ja erilaiset oppor- 
tunistit käyttivät heti tilaisuutta hyväkseen hyökätäkseen Neu- 
vostoliittoa, sosialistista leiriä ja eri maiden kommunistisia puo- 
lueita vastaan. Siten monet veljespuolueet ja veljesmaat joutui- 
vat vakaviin vaikeuksiin. 


NKP:n johdon Stalinin vastainen kampanja antoi kauan po- 
liittisessa umpikujassa ja eristettynä olleille trotskilaisille mah- 
dollisuuden ryhtyä jälleen toimintaan ja vaatia Trotskin ”arvon 
palauttamista”. Marraskuussa 1961 NKP:n 22. edustajakokouk- 
sen päätyttyä niin sanotun IV Internationaalin kansainvälinen 
sihteeristö lähetti kirjeen NKP:n 22. edustajakokoukselle ja sen 
uudelle keskuskomitealle. Kirjeessä todettiin Trotskin sanoneen 

v. 1937, että Stalinin uhrien kunniaksi pystytettäisiin vielä muis- 
tomerkki. Kirjeessä sanottiin edelleen: ”tänään tämä ennustus on 
toteutunut. Edustajakokouksenne edessä puolueenne ensimmäi- 
nen sihteeri on luvannut, että tämä muistomerkki pystytetään”. 
Kirjeessä esitettiin nimenomainen vaatimus, että Trotskin nimi 
”kaiverrettaisiin kultakirjaimin Stalinin uhrien kunniaksi pysty- 
tettävään muistomerkkiin”. Trotskilaiset eivät lainkaan salan- 
neet riemuaan. He julistivat, että NKP:n johdon aloittama Stali- 
nin vastainen kampanja oli ”avannut oven trotskilaisuudelle” ja 
”on suureksi avuksi trotskilaisuuden ja sen järjestön — IV Inter- 
nationaalin — etenemiselle”. 


Kun NKP:n johto kielsi täydellisesti Stalinin, sillä oli vaikut- 
timia, jotka eivät siedä päivänvaloa. 


Stalin kuoli v. 1953. Kolme vuotta myöhemmin NKP:n joh- 
tajat kohdistivat kiivaan hyökkäyksen häntä vastaan 20. edusta- 
jakokouksessa ja kahdeksan vuotta hänen kuolemansa jälkeen 
he tekivät saman 22. edustajakokouksessa. He siirsivät hänen 
maalliset jäännöksensä pois Leninin mausoleumista ja polttivat 
ne. Toistaessaan kiivaat hyökkäyksensä Stalinia vastaan NKP:n 
johtajat halusivat tuhota tämän suuren proletaarisen vallanku- 
mouksellisen lähtemättömän vaikutuksen Neuvostoliiton ja 
koko maailman kansojen mielistä. He halusivat valmistaa tietä 
Stalinin puoltaman ja edelleen kehittämän marxismi-leninismin 
kieltämiselle ja revisionistisen linjan soveltamiselle kaikilla 
aloilla. He aloittivat revisionistisen linjansa juuri 20. edustaja- 
kokouksessa ja se muodostui järjestelmälliseksi 22. edustajako- 
kouksessa. Tosiasiat ovat osoittaneet selvästi, että heidän suorit- 
tamansa imperialismia, sotaa ja rauhaa, proletaarista vallanku- 
mousta ja proletariaatin diktatuuria, vallankumousta siirto- 
maissa, proletaarista puoluetta jne. koskevien marxilais-le- 
niniläisten teorioitten revisiointi liittyi erottamattomasti Stalinin 
täydelliseen kieltämiseen. 

”Henkilökulttia vastaan käytävän taistelun” varjolla NKP:n 
johto yrittää kieltää Stalinin täydellisesti. 


Ryhtyessään ”taisteluun henkilökulttia vastaan” NKP:n joh- 
tajat eivät pyri pitämään yllä sitä, mitä he nimittävät ”puolue- 
elämän leniniläisiksi normeiksi ja johtoperiaatteiksi”. Päinvas- 
toin he loukkaavat Leninin oppeja johtajien, puolueen, luokan ja 
joukkojen keskinäisistä suhteista ja toimivat puolueen demo- 
kraattisen sentralismin periaatetta vastaan. 


Marxilais-leniniläiset ovat sitä mieltä, että jos proletariaatin 
vallankumouksellinen puolue on todella työväenluokan taistelun 
etujoukko, niin sen on hoidettava oikealla tavalla johtajien, puo- 
lueen, luokan ja joukkojen keskinäiset suhteet ja järjestäydyttävä 
demokraattisen sentralismin periaatteen mukaisesti. Sellaisella 
puolueella on oltava tiivis johtoydin, johon kuuluu pitkään koe- 
teltuja johtajia, jotka kykenevät soveltamaan marxismi-leninis- 
min yleispäteviä totuuksia vallankumouksen konkreettiseen 
käytäntöön. 

Proletaarisen puolueen johtajat — olipa kysymys keskusko- 
mitean tai paikalliskomiteoitten jäsenistä — nousevat esiin jouk- 
kojen keskuudesta luokkataistelun ja vallankumouksellisten 
joukkoliikkeiden edetessä. He ovat todella uskollisia joukoille, 
heillä on läheiset siteet niihin, ja he osaavat oikealla tavalla tii- 
vistää joukkojen aatteet ja toteuttaa ne käytännössä. Sellaiset 
johtajat ovat proletariaatin todellisia edustajia ja joukkojen tun- 
nustamia. Sellaiset johtajat ovat osoituksena proletaarisen puo- 
lueen poliittisesta kypsyydestä ja juuri siinä on proletariaatin 
asian voiton toivo. 


Lenin oli ehdottomasti oikeassa sanoessaan, että ”yksikään 
luokka historiassa ei ole saavuttanut herruutta nostamatta esiin 
omia poliittisia johtajiaan, parhaita edustajiaan, jotka kykenevät 
järjestämään liikkeen ja johtamaan sitä”.!* Hän sanoi myös: 


16 


”Kokeneitten ja vaikutusvaltaisten puoluejohtajien kouluttami- 
nen on pitkällinen ja vaikea tehtävä. Mutta ilman sitä proletari- 


aatin diktatuuri, sen tahdon yhtenäisyys? jää fraasiksi”.!? 


Kiinan kommunistinen puolue on pitänyt kiinni joukkojen ja 
yksilöiden osuutta historiassa koskevista marxilais-leniniläisistä 
opeista sekä johtajien, puolueen, luokan ja joukkojen keskinäisiä 
suhteita koskevista marxilais-leniniläisistä opeista ja noudatta- 
nut demokraattista sentralismia puolueessa. Meillä on aina ollut 
kollektiivinen johto, mutta samalla olemme vastustaneet johta- 
jien merkityksen väheksymistä. Toisaalta olemme aina taistel- 
leet yksilöitten epärehellistä ja liiallista ylistämistä ja heidän 
osuutensa ylikorostamista vastaan. Jo vuonna 1949 Kiinan kom- 
munistisen puolueen keskuskomitea päätti toveri Mao Tsetungin 
ehdotuksesta kieltää puolueen johtohenkilöiden syntymäpäivien 
julkisen viettämisen ja kaupunkien, katujen tai yritysten nimeä- 
misen heidän mukaansa. 


Tämä johdonmukainen ja oikea suhtautumistapamme on 
tyystin erilainen kuin NKP:n johdon ”taistelu henkilökulttia vas- 
taan”. 


Vaikka NKP:n johtajat väittävät haluavansa edistää demokra- 
tiaa, harjoittaa kollektiivista johtoa ja vastustaa yksilöiden osuu- 
den liioittelua ”taistelussa henkilökulttia vastaan”, käy yhä sel- 
vemmäksi että tämä ei ole totta. NKP:n johtajilla on muita vai- 
kuttimia. 


Mikä on olennaista heidän ”taistelussaan henkilökulttia vas- 
taan”? Lyhyesti seuraavat seikat: 

1. ”Henkilökulttia vastaan käytävän taistelun” verukkeella 
asettaa Stalin, puolueen johtaja sekä puoluejärjestö, proletari- 
aatti ja kansanjoukot toisiaan vastaan. 


2. ”Henkilökulttia vastaan käytävän taistelun” varjolla tahrata 
proletaarinen puolue, proletariaatin diktatuuri ja sosialistinen 

järjestelmä. 

3. ”Henkilökulttia vastaan käytävän taistelun” verukkeella 
vahvistaa omaa asemaansa ja hyökätä marxismi-leninismille us- 
kollisia vallankumouksellisia vastaan jotta viimein revisionisti- 
set vehkeilijät voivat anastaa puolueen ja valtion johdon. 


4. ”Henkilökuntia vastaan käytävän taistelun” verukkeella se- 
kaantua veljespuolueiden ja veljesmaiden sisäisiin asioihin ja 
pyrkiä syrjäyttämään niiden johto omien tarkoitusperiensä mu- 
kaisesti. 

5. ”Henkilökuntia vastaan käytävän taistelun” verukkeella 
hyökätä marxismi-leninismiä noudattavia veljespuolueita vas- 
taan ja hajoittaa kansainvälistä kommunistista liikettä. 


Hrustshevin aloittama ”taistelu henkilökuntia vastaan” on 
halveksittavaa poliittista juonittelua. Marxin kuvaaman henki- 
lön lailla ”joskin hän teoreettisessa suhteessa on nolla, niin juo- 


nittelijana hän on oikeassa elementissään”.!s 


NKP:n keskuskomitean avoimessa kirjeessä sanottiin, että 
paljastaessaan ”henkilökultin” ja taistellessaan sen seurauksia 
vastaan NKP:n johto ”asettaa korkealle ne johtajat, jotka nautti- 
vat ansaittua arvonantoa”. Mitä tämä tarkoittaa? Se tarkoittaa 
sitä, että samalla kun NKP:n johtajat polkevat Stalinin jal- 
koihinsa niin he kohottavat Hrustshevin taivaisiin. 


He kutsuvat Hrustshevia, joka ei vielä ollut Lokakuun vallan- 
kumouksen aikana kommunisti ja kansalaissodan aikana vasta 
aloitteleva poliittinen työntekijä ”puna-armeijan aktiiviseksi ra- 
kentajaksi”.'? 


He lukevat Hrustshevin ansioksi kunniakkaan voiton Suu- 
ressa isänmaallisessa sodassa sanoen, että Stalingradin taiste- 
lussa ”Hrustshevin ääni kuului varsin usein” ja että hän oli 


”stalingradilaisten sielu”.?! 

He sanovat, että ydinaseistuksen ja avaruustekniikan suuret 
saavutukset ovat kokonaan Hrustshevin ansiota ja nimittävät 
häntä ”avaruuden isäksi”.?? Mutta jokainen tietää, että Neuvos- 
toliiton menestyminen atomi- ja vetypommien valmistuksessa 
oli neuvostoliittolaisten tiedemiesten ja teknikoiden sekä neu- 
vostokansan suuri saavutus Stalinin johdolla. Avaruustekniikan 
perusta laskettiin Stalinin aikana. Kuinka nämä merkittävät his- 
torialliset tosiasiat voidaan unohtaa? Kuinka kaikki ansio voi- 
daan antaa Hrustsheville? 


He ylistävät Hrustshevia, joka on revisioinut marxismi-leni- 
nismin perusajatukset ja jonka mielestä leninismi on vanhentu- 
nutta, ”loistavana esikuvana, joka on luovalla tavalla kehittänyt 


ja rikastuttanut marxilaisleniniläistä teoriaa”.? 


NKP:n johtajat tekevät ”henkilökulttia vastaan käytävän tais- 
telun” verukkeella juuri sen, mistä Lenin sanoi: ”Vanhojen joh- 
tajien tilalle, jotka katsovat tavallisia asioita yleisinhimilliseltä 
kannalta, nostetaan esiin... uusia johtajia, jotka puhuvat aivan 
mahdotonta pötyä ja sekasotkua.”?* 


NKP: n keskuskomitean avoimessa kirjeessä parjataan mei- 
dän marxilais-leniniläistä kantaamme. Siinä väitetään, että me 
”yritämme tyrkyttää muille puolueille sitä järjestystä, sitä ideo- 
logiaa ja moraalia, niitä johtamismuotoja ja menetelmiä, jotka 
kukoistivat henkilökultin aikana”. Tämä huomautus osoittaa jäl- 
leen ”henkilökulttia vastaan käytävän taistelun” mielettömyy- 
den. 


NKP:n johtajien mukaan Venäjällä oli ”henkilökultin kausi” 
sen jälkeen kun Lokakuun vallankumous oli murskannut kapita- 
lismin Venäjällä. Tuon kauden ”yhteiskunnallinen järjestelmä” 
ja ”ideologia ja moraali” eivät siis olleetkaan sosialistisia. Tuon 
kauden aikana Neuvostoliiton työtätekevä kansa kärsi ”anka- 

rasta sorrosta”, Neuvostoliitossa vallitsi ”pelon, epäilyn ja tur- 
vattomuuden ilmapiiri, joka myrkytti kansan elämän” eikä 
neuvostoyhteiskunta kehittynyt. 


Puheessaan neuvostoliittolais-unkarilaisen ystävyysseuran 
ystävyyskokouksessa heinäkuun 19. päivänä 1963 Hrustshev 
käsitteli laajasti sitä, mitä hän nimitti Stalinin ”terrorivallaksi”. 
Hän sanoi, että Stalin ”ylläpiti valtaansa kirveellä”. Hän kuvasi 
Stalinin aikaista yhteiskunnallista järjestystä seuraavin sanoin: 
”...tuolloin ei työhön lähtevä mies useinkaan tiennyt palaisiko 
hän kotiin, näkisikö hän jälleen vaimonsa ja lapsensa.” 


”Henkilökultin aika” sellaisena kuin NKP:n johto sen kuvaa 
oli aikaa, jolloin yhteiskunta oli ”vihattavampi ja barbaarisempi” 
kuin feodalismin tai kapitalismin kaudella. 


NKP:n johdon mukaan proletariaatin diktatuuri ja sosialisti- 
nen yhteiskuntajärjestelmä, jotka syntyivät Lokakuun vallanku- 
mouksen tuloksena eivät poistaneet työtätekevän kansan sortoa 
eivätkä jouduttaneet neuvostoyhteiskunnan kehitystä useitten 
vuosikymmenien aikana. Vasta sen jälkeen kun NKP:n 20. edus- 
tajakokous ryhtyi ”taisteluun henkilökulttia vastaan”, ”raskas 
sorto” poistettiin työtätekevien harteilta ja ”neuvostoyhteiskun- 


nan kehitys” nopeutui ”yht'äkkiä”.?* 


Hrustshev sanoi: ”Olisipa Stalin kuollut kymmenen vuotta ai- 
kaisemmin!”? Jokainen tietää että Stalin kuoli v. 1953. Kym- 
menen vuotta aikaisemmin, siis v. 1943 se olisi tapahtunut het- 
kellä, jolloin Neuvostoliitto aloitti vastahyökkäyksenä Suuressa 
isänmaallisessa sodassa. Kuka silloin halusi Stalinin kuolevan? 
Hitler! 


Kansainvälisen kommunistisen liikkeen historiassa ei ole 
suinkaan uutta, että marxismi-leninismin viholliset panettelevat 
proletariaatin johtajia ja yrittävät kaivaa maata työväestön asian 

alta käyttämällä tunnuksia kuten ”taistelu henkilökuntia vas- 
taan”. Se on likainen temppu, jonka tarkoituksen ihmiset oival- 
sivat jo kauan sitten. 


Ensimmäisen Internationaalin aikana vehkeilijä Bakunin 
käytti samanlaista kieltä hyökäten Marxin kimppuun. Voittaak- 
seen mielistelemällä Marxin luottamuksen hän ensin kirjoitti 
tälle: ”Olen oppilaanne ja ylpeä siitä.”?$ Myöhemmin, kun hänen 
juonensa I Internationaalin johdon kaappaamiseksi oli epäonnis- 
tunut hän parjasi Marxia: ”Saksalaisena ja juutalaisena hän on 
kiireestä kantapäähän autoritaarisen politiikan kannattaja”? ja 


”diktaattori” 3? 


Toisen Internationaalin aikana luopio Kautsky käytti saman- 
laista kieltä hyökätessään Leniniä vastaan. Hän panetteli Leniniä 
verraten häntä ”monistien jumalaan”*!, joka oli ”saattanut mar- 
xismin ei vain valtionuskonnon, vaan keskiaikaisen itämaisen 


uskonnon asemaan”.?? 


Kolmannen Internationaalin aikana luopio Trotski käytti sa- 
manlaista kieltä hyökätessään Stalinia vastaan. Hän sanoi, että 
Stalin oli ”hirmuvaltias”* ja että ”byrokraatti Stalin levitti ala- 


arvoista johtajakulttia yhdistämällä pyhyyden johtajaan”.3* 


Revisionistinen Titon ryhmittymä käytti samanlaista kieltä 
hyökätessään Stalinia vastaan. He sanoivat, että Stalin oli ”dik- 


ehdottoman yksinvallan järjestelmässä”. 

taattori 


On selvää, että NKP:n johdon ”taistelu henkilökulttia vas- 
taan” on peräisin Bakuninilta, Kautskylta, Trotskilta ja Titolta, 
jotka käyttivät sitä hyökätäkseen proletariaatin johtajia vastaan 
ja horjuttaakseen proletariaatin vallankumouksellista liikettä. 


Mutta koskaan kansainvälisen kommunistisen liikkeen histo- 
riassa eivät opportunistit ole kyenneet panettelullaan kieltämään 
Marxia, Engelsiä tai Leniniä, eikä Hrustshevkaan kykene panet- 
telullaan kieltämään Stalinia. 


21 


Kuten Lenin huomautti: ”Etuoikeutettu asema ei voi taata 
sitä, että panettelu onnistuu.” 


Hrustshev onnistui käyttämään hyväkseen etuoikeutettua ase- 
maansa ja poistamaan Stalinin ruumiin Leninin mausoleumista, 
mutta hän ei milloinkaan onnistu poistamaan Stalinin kuvaa neu- 
vostokansan ja koko maailman kansojen mielistä. 


Hrustshev voi käyttää hyväkseen etuoikeutettua asemaansa 
revisioidakseen marxismi-leninismiä tavalla tai toisella, mutta 
hän ei milloinkaan onnistu kumoamaan marxismi-leninismiä, 
jota Stalin puolusti ja jota koko maailman marxilais-leniniläiset 
puolustavat. 


Haluaisimme vilpittömästi neuvoa toveri Hrustshevia: toi- 
vomme teidän oivaltavan virheenne ja palaavan väärältä tiel- 
tänne marxismi-leninismin tielle. 


Fläköön Marxin, Engelsin, Leninin ja Stalinin suuret vallan- 
kumoukselliset opit! 

